აივ ინფექციის პრე-ექსპოზიციური პროფილაქტიკური მკურნალობა მსმ-ში, ტრანსგენდერ ქალებსა და მათ პარტნიორებში

შესყიდვის ობიექტს წარმოადგენს აივ ინფექცია/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის (The Global Fund to Fight AIDS, Tuberculosis and Malaria) დაფინანსებული „საქართველოში აივ/შიდსის პრევენციის, მკურნალობისა და მოვლის ღონისძიებების გაძლიერება და მდგრადობის უზრუნველყოფა“ პროგრამის ფარგლებში პრეექსპოზიციური პროფილაქტიკის (პრეპ) მომსახურება მამაკაცებში, რომლებსაც სქესობრივი კავშირი აქვთ მამაკაცებთან დატრანსგენდერ ქალებსა და მათ პარტნიორებში.

**ტექნიკური დავალება**

**1. ზოგადი აღწერა**

**პროგრამის ძირითადი მიზანია** პრე-ექსპოზიციური პროფილაქტიკის სამედიცინო მომსახურებასთან (პრეპ) კავშირის უზრუნველყოფა და სოციალური მომსახურების მიწოდება აივ ინფექციის პრევენციის მიზნით მამაკაცებში, რომლებსაც სქესობრივი კავშირი აქვთ მამაკაცებთან (მსმ), ტრანსგენდერ ქალებსა და მათ პატრნიორებში.

**პროექტის მიზნობრივ ქვე-ჯგუფებია:**

* გეი მამაკაცები;
* ტრანსგენდერი ქალები;
* ბისექსუალი მამაკაცები;
* კომერციული სექს მუშაკი მამაკაცები;
* კომერციული სექს მუშაკი ტრანსგენდერი ქალები;
* გეი დისკორდანტული წყვილები;
* კომერციული სექს მუშაკი მამაკაცებისა და ტრანსგენდერი ქალების კლიენტები;
* ინექციური და სხვა სახის ნარკოტიკების მომხმარებელი მამაკაცები, რომლებსაც სქესობრივი კავშირი აქვთ მამაკაცებთან.

მომსახურების მიწოდება უნდა მოხდეს სათამო ორგანიზაციის ბაზაზე.

**2. მომსახურების მოცულობა:**

პროექტი გათვალისწინებული მომსახურებები დაჯგუფებულია შემდეგი ამოცანების ქვეშ:

**ამოცანა 1. აივ ინფექციის პრე-ექსპოზიციური პრევენციული მკურნალობის მომსახურების მიწოდება სათემო ცენტრის ბაზაზე და ამ ცენტრის ფუნქციონირების უზრუნველყოფა,** რაცგულისხმობს აღნიშნული მომსახურების მიწოდებისთვის მოქმედი კანონდებლობის და რეგულაციების შესაბამისი სივრცის არსებობას და შესაბამისი ცოდნისა და გამოცდილების პერსონალის შენაჩუნებას მომსახურების მიწოდების სრულ პერიოდზე.

**ამოცანა 2. აივ ინფექციის პრე-ექსპოზიციური პრევენციული მკურნალობის შესახებ ინფორმაციის გავრცელება და პროგრამაში პაციენტების მოზიდვა,** რაც ითვალისწინებს პროექტის მიზნობრივი ქვე-ჯგუფებისათვის ყოვლისმომცველი და ხარისხიანი ინფორმაციის მიწოდებას პრეექსპოზიციური პროფილაქტიკის შესახებ წინასწარ შემუშავებული, სპეციფიური საკომუნიკაციო არხების გამოყენებით. საინფორმაციო-საგანმანათლებლო საქმიანობაში ჩართული უნდა იყოს მსმ/ლგბტ სათემო ორგანიზაცი(ებ)ი და გამოყენებული უნდა იყოს თანასწორი-თანასწორს პრინციპზე დაყრდნობით პირისპირ და/ან ონლაინ კომუნიკაცია.

ამოცანა მოიცავს შემდეგ აქტივობებს:

* აქტივობა 2.1. საინფორმაციო მასალის შემუშავება (მათ შორის, ციფრული მედიის მასალების მომზადება) და საჭიროების შემთხვევაში, ბეჭდვა (სულ მცირე 1 ტიპის, რაოდენობა თითოეული 1000 ცალი, მასალების შინაარსი და ვიზუალური მხარე/დიზაინი უნდა იყოს შეთანხმებული შემსყიდველთან).
* აქტივობა 2.2. შემუშავებული მასალის დისტრიბუციის უზრუნველყოფა პროექტის მიზნობრივი აუდიტორიის თითოეული ქვე-ჯგუფის სპეციფიკის გათვალისწინებით უშუალოდ ველზე ან ონლაინ. პროექტის მიზნობრივი აუდიტორიის წარმომადგენლების ინფორმირებისა და რეკრუტირების მიზნით, საველე სამუშაოებში და ონლაინ კონსულტაციებში ჩართული უნდა იყვნენ სათემო ორგანიზაციის საველე და სოციალური მუშაკები.
* აქტივობა 2.3. ინტერნეტ/სოციალური მედიის გამოყენებით უწყვეტი კომუნიკაცია მსმ თემის წარმომადგენლებთან მათი ინფორმირებისა და კონსულტირების მიზნით.

**ამოცანა 3: დაინტერესებული პირების პირველადი სკრინინგი პროგრამაში ჩართვის კრიტერიუმებზე და რეფერალი პროგრამაში ჩართვისთვის:**

* აქტივობა 3.1. პროექტის ფარგლებში მოზიდული ადამიანების პირველადი სკრინინგი აივ ინფექციასა, მათი სარისკო ქცევების შეფასება , პროგრამაში ჩართვის კრიტერიუმების შესაბამისად (შესაბამისი კითხვარის შევსება და რისკის ქულის გამოთვლა).
* აქტივობა 3.2. ბენეფიციარის ინფორმირებული თანხმობის მიღება (ფორმის ხელმოწერა).

**ამოცანა 4:**. **აივ ინფექციის პრე-ექსპოზიციური პრევენციულ მომსახურებაში ჩართვა:** პრე- ექსპოციური პროფილაქტიკური მკურნალობის მომსახურება არის აივ-ინფექცია/შიდსის სახელმწიფო პროგრამის ნაწილი. ამ პროექტის ფარგლებში, ხელი ეწყობა, პაციენტისთვის მომსახურების მიღების ადგილზე, სათემო ორგანიზაციის ბაზაზე შესაძლებლობლის უზრუნველყოფას, თუმცა ბენეფიციარის სურვილისამებერ, მას მომსახურებაში ჩართვა შესაბამისი მომსახურების მიმწოდებელ სამედიცინო დაწესებულებაშიც შეუძლია.

**ამოცანა 5. მახარდაჭერისა და დამყოლობის კონსულტაცია,** რაც, პირის თანხმობის შემთხვევაში, მოიცავს:

* აქტივობა 4.1. პროგრამაში უკვე ჩართული პირებისთვის შემდეგი მომსახურებების მიწოდება: სოციალური თანხლება/შემთხვევის მართვა; რისკის შემცირების კონსულტირება; დამყოლობის კონსულტირება. (*შენიშვნა: ეს მომსახურება შეიძლება მიეწოდოს როგორც პროექტის ფარგლებში ჩართულ პირებს, ისე იმ პირებს, რომლებიც მომსახურებას იღებდნენ პროექტის დაწყებამდე, როგორც პირისპირ, ისე ონლაინ ან სატელეფონო კომუნიკაციის ფარგლებში*).
* აქტივობა 4.2. პაციენტთა სკოლები/ჯგუფური კონსულტაციები (სულ მცირე 1 შეხვედრა თვეში); ან ონლაინ და სატელეფონო კონსულტაცია სამედიცინო პერსონალის მიერ, კონდომისა და ლუბრიკანტის გაცემა.

**3. მოსალოდნელი შედეგი**

პროექტის ფარგლებში ძირითადი მოსალოდნელი შედეგია 125 ახალი პაციენტის ჩართვა პრეპის მომსახურებაში, და არსებული პაციენტების დამყოლობის ხელშეწყობა.

**4. ანაზღაურების პრინციპი:**

დაფინანსების მოცულობები ცალკეული შედეგის მიხედვით:

|  |  |  |
| --- | --- | --- |
| ***სამიზნე*** | ***დაფინანსების მოდელი*** | ***ინსენტივის ოდენობა*** |
| სამიზნე 1: აივ ინფექციის პრე- ექსპოზიციური პრევენციული მკურნალობის მომსახურების მიწოდების უზრუნველოყოფა სათემო ორგანიზაციის ბაზაზე | გლობალური ბიუჯეტი | ჯამური ბიუჯეტის 80% |
| სამიზნე 2: პრეპის შესახებ  ინფორმაციის გავრცელება და პროგრამაში პაციენტების მოზიდვა |
| სამიზნე 3: დაინტერესებული პირების პირველადი სკრინინგი პროგრამაში ჩართვის კრიტერიუმებზე და რეფერალი პროგრამაში ჩართვისთვის |
| ამოცანა 5. მხარდაჭერისა და დამყოლობის კონსულტაცია |
| ამოცანა 4:. პრე-ექსპოზიციური პროფილაქტიკის მომსახურებაში ჩართვა (125 ახალი ბენეფიციარი) | ფულადი ანაზღაურება ერთ ახალ ბენეფიციარზე გათვლით | არაუმეტეს 95 ლარისა |

**ანაზღაურება მოხდება შერეული მოდელით, 80% გლობალური ბიუჯეტი და 20% შედეგებზე დაფუძნებული ანაზღაურების პრინციპით.**

**გლობალური ბიუჯეტით ანაზღაურება:**

გლობალური ბიუჯეტის მოცულობა არის ტენდერით გამოვლენილი მომსახურების მიმწოდებლის მიერ წარმოდგენილი ჯამური ღირებულების 80%, რაც მიმწოდებლის მიერ უნდა გადანაწილდეს მომსახურების მიწოდების 6 თვეზე (დანართი 3- პროგრამის განხორციელების ბიუჯეტი).

გლობალური ბიუჯეტის ფარგლებში უნდა შესრულდეს  **ამოცანები 1, 2, 3 და 5.**

**შედეგებზე დაფუძნებული ანაზღაურება:**

შედეგებზე დაფუძნებული ანაზღაურების სახით, მიმწოდებელს აქვს შესაძლებლობა, შესაბამისად დოკუმენტირების შემთხვევაში, დამატებით მიიღოს ტენდერით განსაზღვრული დაფინანსების მოცულობის 20%. ეს ანაზღაურება გაიცემა პროგრამაში ახალი პაციენტების ჩართვისთვის შესაბამისი მიზნობრივი ჯგუფიდან. ერთ ბენეფიციარზე გათვალისწინებული ფულადი ანაზღაურების ოდენობა დაზუსტდება ტენდერში გამარჯვებული მიმწოდებლის მიერ მოწოდებული ჯამური ბიუჯეტის 20%-ისა და დაგეგმილი სამიზნის (125 ბენეფიციარი) ოდენობის შესაბამისად, მაგრამ არ აღემატება 95 ლარს ერთ ახალ ბენეფიციარზე გათვალისწინებით.

*შენიშვნები:*

* *შემსყიდველი იტოვებს უფლებას შედეგებზე დაფუძნებული ანაზღაურების ბიუჯეტის ნაწილის ჯამური ბიუჯეტის არაუმეტეს 10%-ით ზრდისა პრეპის პროგრამაში 6-თვიანი პერიოდის განმავლობაში დაგეგმილ 125-ზე მეტი ბენეფიციარის ჩართვის შემთხვევაში.*
* *პროგრამა არ ითვალისწინებს კლინიკური და ლაბორატორიული მონიტორინგის ხარჯების ანაზღაურებას, რაც 2019 წლის 1 ივლისიდან დაფინანსებულია აივ- ინფექცია/შიდსის სახელმწიფო პროგრამის ფარგლებში. მედიკამენტის შესყიდვა ხორციელდება აივ-ინფექცია/შიდსის სახელმწიფო პროგრამის, ან გლობალური ფონდის შიდსის პროგრამის ფარგლებში და უსასყიდლოდ გადაეცემა პრევენციული მკურნალობის მომსახურების მიმწოდებლად დარეგისტრირებულ ორგანიზაცი(ებ)ს.*
* *აივ-ის სკრინინგული ტესტების შესყიდვა და მიწოდება (სულ მცირე 500 ცალი ტესტი, თუმცა მოთხოვნის შემთხვევაში შესაძლებელია დამატებით ტესტების მიწოდება) მოხდება უსასყიდლოდ შიდსის სახელმწიფო პროგრამის ფარგლებში, საჭიროების შემთხვევაში აღნიშნული ტესტების ნაცვლად შესასძლებელია მიწოდებული იქნას აივ თვით ტესტები გლობალური ფონდის შიდსის პროგრამის ფარგლებში, კონდომები და ლუბრიკანტები მომსახურების მიმწოდებელს გადაეცემა ასევე უსასყიდლოდ გლობალური ფონდის შიდსის პროგრამის ფარგლებში.*

**5. მიწოდებული მომსახურების დოკუმენტირება და ვალიდაცია**

მიმწოდებელი ვალდებულია წარმოადგინოს მომსახურების მიწოდების სავარაუდო გეგმა-გრაფიკი (დანართი 1), აწარმოოს მომსახურების თითოეული სამიზნისთვის და შედეგი 1-ისთვის მომსახურების მიწოდების დამადასტურებელი დოკუმენტაცია (დოკუმენტირების ფორმები შეთანხმდება შემსყიდველთან ხელშეკრულების გაფორმებამდე).

მიმწოდებელი ასევე ვალდებულია აწარმოოს მომსახურების მიმღები ბენეფიციარების ელექტრონული ბაზა შიდსის პრევენციის პროგრამაში დანერგილი 15 ნიშნა საიდენტიფიკაციო კოდის შესაბამისად და ყოველთვიური ანგარიშის ფარგლებში წამროადგინოს პროგრამული ანგარიშის ფორმა N1 (დანართი 2).

**შემსყიდველი უფლებას იტოვებს** მოახდინოს წარმოებული დოკუმენტაციის ინსპექტირება, ელექტრონული ბაზის საშუალებით მიწოდებული მომსახურების ვალიდაცია და მიწოდებული მომსახურების ხარისხის მონიტორინგი სათემო ორგანიზაციაში მონიტორინგის ვიზიტების ფარგლებში, ბენეფიციარებთან პირადი გასაუბრების ან ოპერაციული/ბენეფიციარის კმაყოფილების კვლევის გამოყენებით.

**6. დამატებითი მოთხოვნები:**

* მომსახურების მიმწოდებელი ვალდებულია აწარმოოს პროგრამისთვის შერჩეული პირების რეესტრი 15 ნიშნა კოდის შესაბამისად და შეიყვანოს აღნიშნული ინფორმაცია აივ ინფექცია/შიდსის პრევენციის ერთიან ელექტრონულ სისტემაში;
* მომსახურება ხელმისაწვდომი უნდა იყოს თბილისში, ბათუმსა და ქუთაისში შესაბამისი ინტერესის მქონე თემის წარმომადგენლებისთვის საცხოვრებელი ადგილის მიუხედავად.
* მომსახურების მიმწოდებელი ვალდებულია უზრუნველყოს უშუალოდ პრევენციული მკურნალობის მიმწოდებელ დაწესებულებისგან ყოველთვიური ანგარიშების მიღება პროგრამაში ჩართული ახალი ბენეფიციარების ან პროგრამის იმ მოსარგებლეების შესახებ, ვისაც ჭირდება მკურნალობაზე დამყოლობის მხარდაჭერა

**7. პროგრამაში ჩართული პირების საპროგნოზო რაოდენობები:**

ბენეფიციარების ჯამური საპროგნოზო რაოდენობა 2020 წლის ბოლოსთვის - 500 პაციენტი, მათ შორის 125 ახალი ბენეფიციარი 2020 წლის ივლის-დეკემბრის პერიოდში, ანუ საშუალოდ თვეში 20 ახალი ბენეფიციარი;

**8. საქონლის მიწოდების/მომსახურების გაწევის/სამუშაოს შესრულების ვადა**

6 თვე, ხელშეკრულების გაფორმებიდან.

მომსახურების მიწოდების ვადები: 2020 წლის 1 ივლისიდან 31 დეკემბრის ჩათვლით.

**9. ტექნიკური მოთხოვნები**

**მოთხოვნა პრეტენდენტის გამოცდილების შესახებ**

* პრეტენდენტი უნდა წარმოადგენდეს სათემო ორგანიზაციას და/ან უნდა გააჩნდეს პროექტის მიზნობრივ ჯგუფის (მამაკაცები რომლებსაც სქესობრივი კავშირი აქვთ მამაკაცებთან) და შესაბამისი ქვე-ჯგუფების თემის წარმომადგენლებთან წვდომის და მუშაობის გამოცდილება, მათ შორის აღნიშნული ჯგუფების თემის წარმომადგენლებზე წვდომა, დადასტურებული შესაბამისი დოკუმენტაციით (მაგ. განხორციელებული პროექტების ხელშეკრულებები, ანგარიში და ა.შ.)
* პროექტში დასაქმებულ ძირითად პერსონალს უნდა ჰქონდეს პროექტების მართვის არანაკლებ 2 წლიანი გამოცდილება (წარმოდგენილი უნდა იყოს პერსონალური ბიოგრაფია CV).
* სათემო ორგანიზაციის ბაზაზე სამედიცინო პერსონალის საქმიანობის შემთხვევაში, უნდა იყოს წარმოდგენილი მათი პერსონალური ბიოგრაფია CV და შესაბამისი სამედიცინო კვალიფიკაციის დამადასტურებელი დოკუმენტი (სერთიფიკატი).
* პროექტის განხორციელებაში ჩართული სამედიცინო დაწესებულების შემთხვევაში უნდა იყოს წარმოდგენილი დაწსებულების გამოცდილების შესახაებ ინფორმაცია პრე-ექსპოზიციური მკურნალობის მიწოდების შესახებ.